เรื่องร้องเรียน (ร้องเรียน,ถนน,ความปลอดภัย,สะพาน) วันที่ 2023-09-18 02:25:44 — แขวงดอนเมือง เขตดอนเมือง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660037006

ขอให้ซ่อมแซมราวกั้นอันตราย (การ์ดเรล) บริเวณ ทางคู่ขนานถนนวิภาวดีรังสิต ฝั่งขาออก แขวงดอนเมือง เขตดอนเมือง กรุงเทพมหานคร จุดสังเกต ตรงมาจากเขตดอนเมือง จากนั้นเลี้ยวซ้ายเพื่อไปบริเวณสะพานเลี้ยวเข้าคลังสินค้าระหว่างประเทศ สนามบินดอนเมือง ขับตรงมาเรื่อยๆ จะพบกับสี่แยก แล้วเลี้ยวซ้าย หลังจากเลี้ยวซ้ายแล้วนั้น จะพบกับราวกั้นอันตราย หรือ (การ์ดเรล) ที่ชำรุดหักอยู่ตรงบริเวณดังกล่าว เนื่องจากผู้ร้องแจ้งว่า ถนนฯจะอยู่ในการดูแลของการรถไฟแห่งประเทศไทย ซึ่งบริเวณถนนนั้นจะมีราวกั้นอันตรายอยู่ เพื่อป้องกันไม่ให้รถที่สัญจรตกถนนอยู่ แต่เมื่อประมาณ 3 ปีก่อน มักจะเกิดอุบัติเหตุ มีผู้ขับรถพุ่งชนราวกั้นจนเกิดการหักและชำรุด  เป็นระยะทางประมาณ 30-40 เมตร จนถึงปัจจุบัน (วันที่ 15 กันยายน 2566) ผู้ร้องสัญจรใช้ถนนบริเวณดังกล่าวเป็นประจำ จึงสังเกตเห็นว่า ทางหน่วยงานไม่ได้มีการดำเนินการแก้ไขปัญหาแต่อย่างใด  ผู้ร้องจึงเกรงว่า ผู้ที่สัญจรหากไม่คุ้นชินเส้นทางอาจจะก่อให้เกิดอุบัติเหตุได้ ผู้ร้องพบเจอมาเป็นระยะเวลาประมาณ 3 ปีแล้ว เบื้องต้นเคยติดต่อแจ้งเรื่องผ่านทางหมายเลขโทรศัพท์ 1690 แล้ว ครั้งล่าสุดที่มีการติดต่อไปคือเมื่อวันที่ 15 กันยายน 2566 เวลาประมาณ 10.00 น. โดยมีเจ้าหน้าที่เพศหญิง (ไม่ทราบชื่อ ไม่ทราบนามสกุล เพียงอ้างถึง) เป็นผู้รับเรื่อง โดยทางเจ้าหน้าที่ไม่สามารถแจ้งได้ว่าจะมีขั้นตอนการดำเนินการแก้ไขอย่างไร ทางผู้ร้องเกรงว่า เรื่องที่ผู้ร้องได้ทำการแจ้งไปนั้น อาจจะไม่ได้รับการแก้ไข ผู้ร้องจึงประสงค์ให้ทางหน่วยงานที่เกี่ยวข้องเร่งดำเนินการตรวจสอบและซ่อมแซมราวกั้นอันตรายที่ชำรุดต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata